Document ID: 32003R0296

Komisjoni määrus (EÜ) nr 296/2003,
17. veebruar 2003,
millega muudetakse nõukogu määrust (EMÜ) nr 959/93, mis käsitleb põllukultuuride (v.a teraviljad) kohta liikmesriikide esitatavaid statistilisi andmeid
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 5. aprilli 1993. aasta määrust (EMÜ) nr 959/93, mis käsitleb põllukultuuride (v.a teraviljad) kohta liikmesriikide esitatavaid statistilisi andmeid, [1] viimati muudetud komisjoni määrusega (EÜ) nr 2197/95, [2] eelkõige selle artiklit 10,
ning arvestades järgmist:
(1) Kaheks eri otstarbeks kasutatava puuvilla eri viljelusalade summa säilitamine toob kaasa andmete puudumise või hinnangulisuse või andmete kahekordse arvessevõtmise. Seepärast tuleb valida üksnes üks ala.
(2) On asjakohane saada täpsemat teavet tehniliste kultuuride laadi ja viljelusalade kohta.
(3) Kvaliteetsete statistiliste andmete saamiseks on vaja täpsustada söödastatistikat ning ajakohastada klassifikatsiooni.
(4) Käesolevas määruses sätestatud meetmed on kooskõlas nõukogu otsusega 72/279/EMÜ [3] loodud alalise põllumajandusstatistika komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 959/93 II, III, IV, V ja VIII lisa asendatakse käesoleva määruse I, II, III, IV ja V lisaga.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. veebruar 2003

Labels: 15
19
6